-19-

**แบบ ปค. 4**

**ชื่อส่วนงานย่อย กองสวัสดิการสังคม**

**รายงานผลการประเมินองค์ประกอบของการควบคุมภายใน**

**ณ วันที่ 30 เดือน กันยายน พ.ศ. 2563**

|  |  |
| --- | --- |
| **องค์ประกอบการควบคุมภายใน** | **ผลการประเมิน/ข้อสรุป** |
| **1. สภาพแวดล้อมการควบคุม**  สภาพแวดล้อมภายใน  - ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ย ยังชีพผู้สูงอายุขององค์กรปกครองส่วนท้องถิ่น พ.ศ. 2552 และระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการขององค์กรปกครองส่วนท้องถิ่น พ.ศ. 2553 ซึ่งกำหนดให้องค์กรปกครองส่วนท้องถิ่นจ่ายเป็นเงินสดหรือโอนเข้าบัญชีธนาคารในนามผู้มีสิทธิหรือในนามบุคคลที่รับมอบอำนาจเป็นหนังสือจากผู้มีสิทธิในกรณีผู้สูงอายุ หรือในนามผู้ดูแลกรณีคนพิการ ซึ่งผู้มีสิทธิรับเบี้ยยังชีพขององค์การบริหารส่วนตำบลหนองบัวดงส่วนมากประสงค์รับเงินเบี้ยยังชีพเป็นเงินสด สภาพแวดล้อมภายในของกองสวัสดิการสังคม ซึ่งได้วิเคราะห์ประเมินระบบการควบคุมภายในจาก ภารกิจงานประจำ ตามคำสั่งการแบ่งอำนาจหน้าที่และความรับผิดชอบภายในกองสวัสดิการสังคม ที่ 174/2562 ลงวันที่ 1 ตุลาคม 2562 แบ่งภารกิจออกเป็น 4 งาน ดังนี้   1. งานธุรการ 2. งานสวัสดิการสังคมและพัฒนาชุมชน 3. งานสังคมสงเคราะห์ 4. งานส่งเสริมอาชีพและพัฒนาสตรี   มีผู้อำนวยการกองสวัสดิการสังคม และนักพัฒนาชุมชน ดูแลการปฏิบัติงานในส่วนนี้  **2. การประเมินความเสี่ยง**  2.1 กิจกรรม “การจ่ายเบี้ยยังชีพผู้สูงอายุ คนพิการ และผู้ป่วยเอดส์”  การถือเงินสดจำนวนมากจากธนาคารมายังสำนักงานและการนำเงินสดจำนวนมากลงไปจ่ายเบี้ยยังชีพให้แก่ผู้สูงอายุ ผู้พิการและผู้ป่วยเอดส์ในพื้นที่ยังมีความเสี่ยงต่อความปลอดภัย | **ผลการประเมิน**  **กองสวัสดิการสังคม**  องค์การบริหารส่วนตำบลหนองบัวดงมีการแบ่งงานและมอบหมายหน้าที่การปฏิบัติงานภายในกองสวัสดิการ ตามคำสั่งที่ 174/2562 ลงวันที่ 1 ตุลาคม 2562 แบ่งออกเป็น 4 งาน ดังนี้   1. งานธุรการ 2. งานสวัสดิการสังคมและพัฒนาชุมชน 3. งานสังคมสงเคราะห์ 4. งานส่งเสริมอาชีพและพัฒนาสตรี   จากการวิเคราะห์ประเมินผลตามองค์ประกอบของมาตรฐานการควบคุมภายใน ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 พบความเสี่ยงในภารกิจ 1 กิจกรรม คือ กิจกรรม “การจ่ายเบี้ยยังชีพผู้สูงอายุ คนพิการ และผู้ป่วยเอดส์”  ซึ่งจากการประเมินผลการปฏิบัติตามแผนการปรับปรุงการควบคุมภายในสำหรับงวดปีงบประมาณ พ.ศ. 2563 พบว่า  **กิจกรรม “การจ่ายเบี้ยยังชีพผู้สูงอายุ คนพิการ และผู้ป่วยเอดส์”**  มีการควบคุมที่เพียงพอ บรรลุวัตถุประสงค์ของการควบคุมระดับหนึ่งคือความปลอดภัยในการนำเงินสดลงไปจ่ายเบี้ยยังชีพให้แก่ผู้สูงอายุ คนพิการและผู้ป่วยเอดส์ที่มีสิทธิได้รับเบี้ยยังชีพในพื้นที่ |

-20-

|  |  |
| --- | --- |
| **องค์ประกอบการควบคุมภายใน** | **ผลการประเมิน/ข้อสรุป** |
| **3. กิจกรรมการควบคุม**  3.1 กิจกรรม “การจ่ายเบี้ยยังชีพผู้สูงอายุ คนพิการ และผู้ป่วยเอดส์”  1) มีคำสั่งแต่งตั้งเจ้าหน้าที่ในหน่วยงานร่วมเดินทางไปเบิกเงินสดจากธนาคาร  2) มีการบันทึกรายงานสถานการณ์ และการส่งมอบเงินให้ผู้บังคับบัญชาตามลำดับชั้นตรวจสอบทุกครั้ง  **4. สารสนเทศและการสื่อสาร**  4.1 นำระบบอินเตอร์เน็ตมาช่วยในการบริหารและการปฏิบัติราชการ การติดตามข้อมูลข่าวสาร ระเบียบ หนังสือสั่งการ จึงสามารถปฏิบัติตามระเบียบ/หนังสือสั่งการได้ทันท่วงที  4.2 การติดต่อประสานงานกับหน่วยงานภายนอก ทางโทรศัพท์ โทรสาร ตลอดจนออกหนังสือประชาสัมพันธ์ให้ผู้สูงอายุ ผู้พิการ ผู้ป่วยเอดส์ ตลอดจนประชาชนทราบในเรื่องราวข่าวสารต่างๆเกี่ยวกับการจ่ายเบี้ยยังชีพ  **5. การติดตามประเมินผล**  ติดตามดูแล และสร้างจิตสำนึกในการปฏิบัติงานของเจ้าหน้าที่  ในการปฏิบัติหน้าที่พร้อมแบ่งสายบังคับบัญชาความรับผิดชอบให้ชัดเจน และศึกษากฎหมาย ระเบียบ และข้อบังคับให้ชัดเจน พร้อมทั้งการรายงานต่อผู้บังคับบัญชา และหน่วยงานที่เกี่ยวข้องอย่างสม่ำเสมอ |  |

**แบบ ปค.4**

**ผลการประเมินโดยรวม**

จากการวิเคราะห์สำรวจ พบว่า กองสวัสดิการสังคมไม่มีความเสี่ยง กิจกรรม“การจ่ายเบี้ยยังชีพผู้สูงอายุ คนพิการ และผู้ป่วยเอดส์” มีการควบคุมโดยการแต่งตั้งเจ้าหน้าที่ในหน่วยงานร่วมเดินทางไปเบิกเงินสดจากธนาคาร จึงถือว่าไม่มีความเสี่ยง

**ชื่อผู้รายงาน**.......................................................

(นางวิไลวรรณ นาครินทร์)

**ตำแหน่ง** ผู้อำนวยการกองสวัสดิการสังคม

วันที่ 9 เดือน ตุลาคม พ.ศ. 2563